Document ID: 32014R1275

IZVEDBENA UREDBA SVETA (EU) št. 1275/2014
z dne 1. decembra 2014
o izvajanju člena 9(1) in (4) Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1183/2005 z dne 18. julija 2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (1), in zlasti člena 9(1) in (4) Uredbe,
ob upoštevanju naslednjega:
(1)
Svet je 18. julija 2005 sprejel Uredbo (ES) št. 1183/2005.
(2)
Odbor Varnostnega sveta, ustanovljen na podlagi Resolucije Varnostnega sveta Združenih narodov 1533 (2004) v zvezi z Demokratično republiko Kongo (v nadaljnjem besedilu: Odbor Varnostnega sveta), je 12. aprila 2013 posodobil in spremenil seznam posameznikov in subjektov, za katere veljajo omejevalni ukrepi.
(3)
Odbor Varnostnega sveta, je 30. junija 2014 dodal subjekt na seznam posameznikov in subjektov, za katere veljajo omejevalni ukrepi.
(4)
Odbor Varnostnega sveta, je 31. oktobra 2014 izdal nov posodobljen seznam posameznikov in subjektov, za katere veljajo omejevalni ukrepi.
(5)
Prilogo I k Uredbi (ES) št. 1183/2005 bi bilo zato treba ustrezno spremeniti -
SPREJEL NASLEDNJO UREDBO:
Člen 1
Priloga I k Uredbi (ES) št. 1183/2005 se nadomesti s Prilogo k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. decembra 2014

Labels: 18
5